open-index/open-wikipedia-markdown huggingface dataset:
בולוזאורוס

**בולוזאורוס** (שם מדעי: *Bolosaurus*; מילולית: "לטאת בולו") הוא סוג של זוחל נכחד מסדרת הפרוקולופונומורפה אשר התקיים במשך תחילת הפרם שלפני 289.5 עד 273.6 מיליון שנה מזמננו בצפון אסיה ובאמריקה הצפונית.

## מאפיינים
סוג זוחל זה תואר בידי החוקר האמריקאי אדוארד דרינקר קופ ב-1878 על סמך שרידי מאובנים מטקסס ואוקלהומה בשטחי "החגורה האדומה של טקסס ואוקלהומה" "(Red Beds of Texas and Oklahoma). השרידים שגילה קופ כללו גולגולת חלקית ומרוסקת בעלת לסת ושרידי שיניים גדולות. ממצאים נוספים חלקיים התגלו בנהר מילבה שברפובליקת קומי, רוסיה.

זוחל זה היה נמוך ודומה מעט ללטאה אך גדול יותר ובעל גולגולת חזקה עם שיניים עבות וחזקות בעלות מבנה דמוי-עלה שהותאמו לתזונה צמחית. זוחל זה חי במדבריות שהיו נפוצים בפרם וניזון מצמחייה קשיחה שמצא.

## קישורים חיצוניים

## הערות שוליים

קטגוריה:פרוקולופונומורפה
קטגוריה:בעלי חיים שחיו בפרם באמריקה הצפונית
קמפילודוניסקוס

**קמפילודוניסקוס** (שם מדעי: *Campylodoniscus*) הוא סוג של דינוזאור זאורופוד מקבוצת הטיטאנוזאורים (ולפי מספר דעות היה קרוב לקמרזאוריים) שהתקיים במשך הקרטיקון עליון של הקנומן לפני 95 מיליון שנה מזמננו בארגנטינה. כיום רוב החוקרים רואים בו טקסון מוטל בספק עקב מיעוט חומר מזהה במאובניו.

הסוג תואר בידי החוקר פרידריך פון הינה  ב-1929 תחת השם: "Campylodon", כשמשמעות שמו היא: "שן כפופה" מיוונית ("καμπυλος" - כפוף או מעוקל, "ὀδών" - שן). עם זאת השם הועבר ב-1961 לשם של דג קדום והסוג הוחלף בשם: "Campylodoniscus", כשהסיומת: "iscus" מייצגת צורת הקטנה. הסוג הכיל מין יחיד - *Campylodoniscus ameghinoi*, כהוקרה לחוקר הארגנטינאי פלורנטינו אמחינו .

המאובנים של הזאורופוד התגלו בתצורות באחה בארל  שבצ'ובוט והוא ידוע רק משרידים בודדים מהלסת העליונה ובהם 7 שיניים קמורות מעלה. שיעור של ממדיו בהתאם לגודל הלסת מביא לאורך של 20 מטרים ומשקל של 15 טונות לדינוזאור בוגר כשצווארו הארוך עזר לו לרעות מצמרות העצים הגבוהים.

## קישורים חיצוניים

קטגוריה:טקסונים שתוארו בידי פרידריך פון הינה
קטגוריה:בעלי חיים שתוארו ב-1929
קטגוריה:סומפוספונדילי
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שנויים במחלוקת
ילנה ברקובה

**ילנה סרגייבנה ברקובה** (ברוסית: **Елена Сергеевна Беркова**; נולדה ב-11 במרץ 1985) היא זמרת, שחקנית, מנחת טלוויזיה, ושחקנית פורנוגרפיה רוסייה ואוקראינית.

## ביוגרפיה
ברקובה נולדה ב-11 במרץ 1985 במורמנסק. בילדותה עברה עם משפחתה למיקולאייב.

ברקובה החלה את קריירת הפורנו שלה בסוף 2003 בסטודיו Sinsational / Sineplex, המתמקד בקהל המערבי. העבודות הראשונות היו סרטים מסדרת Brittney's Perversions עם בריטני סקיי , שהיא הבמאית של הסדרה. הסרט דום 2, או איך לעשות אהבה עם ילנה ברקובה (2004, חברת SP) קיבל את הפופולריות הגדולה ביותר בשוק הרוסי.

בשנת 2004 הגיעה ברקובה לאחותה בסנקט פטרבורג ממיקולאייב. עבדה באולפן מצלמת אינטרנט. במשך 56 ימים הייתה משתתפת בתוכנית הריאליטי "בית-2".

ברקובה השתתפה בצילומי קליפים מסוגים שונים, לרוב בעלי אופי אירוטי ומיני. שיחקה בסדרת טלוויזיה פטרבורג העבריינית. סרט 7. חלוקה מחודשת משנת 2005.

## קישורים חיצוניים

* 

## הערות שוליים

קטגוריה:ילידות 1985
קטגוריה:זמרות רוסיות
קטגוריה:מנחי טלוויזיה רוסים
קטגוריה:שחקניות פורנוגרפיה
קטגוריה:שחקניות רוסיות
קולורדיזאורוס

**קולורדיזאורוס** (שם מדעי: *Coloradisaurus*; מילולית: "הלטאה של לוס קולורדס") הוא סוג של דינוזאור דמוי-זאורופוד קדום שהתקיים במשך הטריאס העליון שלפני 213 מיליון שנה מזמננו. המאובנים שלו התגלו בתצורות לוס קולורדס  שבלה ריוחה, ארגנטינה והוא תואר לראשונה בידי החוקר חוזה בונפרטה  ב-1978 תחת השם *Coloradia*. עם זאת שם זה כבר ניתן לסוג עש והשם הנוכחי תואר ב-1990 בידי החוקר פיטר גלטון , לאחר שהמין היחיד בסוג – *Coloradisaurus brevis* נחשב למוטל בספק.

ממצאיו של הקולורדיזאורוס כללו בעיקר גולגולת כמעט שלמה עם שלד חלקי שלא שומר כראוי הכולל בעיקר שרידי צלעות, חוליות, חלקים מהגפיים ואגן חלקי. מדידה של הדינוזאור מובילה שהגיע לאורך משוער של 3 מטרים ולמשקל 70 ק"ג, כך שהיה קטן מאוד ביחס לקרוביו הזאורופודים. בעבר הוא נחשב לבן למשפחת הפלטאוזאוריים אך בהמשך מחקרים פילוגנטיים העריכו שהיה קרוב יותר לסוגים: לופנגוזאורוס וגלסיאליזאורוס, להם מבנה דומה בעצמות המפרקים והירך.

## קישורים חיצוניים

## הערות שוליים

קטגוריה:מסוספונדיליים
קטגוריה:דינוזאורים שחיו בטריאס עליון באמריקה הדרומית
Old Enough!

**** (ביפנית: **はじめてのおつかい**, בתרגום חופשי לעברית: **השליחות הראשונה שלי**) היא תוכנית מציאות יפנית ששודרה באופן לא סדיר עוד משנת 1991 בערוץ הטלוויזיה היפני ניפון TV. התוכנית מתארת, בדומה לתוכניות דוקומנטריות, את מאמציהם של פעוטות היוצאים למשימות שונות בכוחות עצמם  משימות כגון קניית מצרכים במכולת, משלוח חבילות  כאשר אליהם מתלווה צוות הצילום של התוכנית. החל משנת 2022 התוכנית משודרת ברחבי העולם בנטפליקס.

## היסטוריה
התוכנית הייתה במקור חלק מהתוכנית "טסואיסקי" ששודרה בערוץ NTV מאפריל 1988 עד מרץ 1994, אך לאחר שהתוכנית הסתיימה, היא החלה להיות משודרת באופן לא סדיר כתוכנית מיוחדת בת שעתיים עד שלוש תחת השם "Hajimete no Otsukai". ספר התמונות של יוריקו צוצוי ואקיקו היישי אשר פורסם תחת אותו השם (ופורסם באנגלית תחת השם "Miki's First Errand") היווה את ההשראה להשקת התוכנית.

רוב הילדים שמנסים לבצע משימות שונות במהלך התוכנית הם בני 3 עד 6, אך במקרים נדירים השתתפו גם ילדים בגיל שנה עד שנתיים. מכיוון שההורים בעצם אינם מספקים פתקים לילדים, אלא רק מספרים לילדיהם באופן מילולי מה הם צריכים לעשות, ישנם מקרים רבים בהם ילדים שוכחים לקנות פריטים מסוימים או מבצעים טעויות שונות.

בשנים האחרונות מופק ספיישל חורף של התוכנית (המשודר ביום ב' הראשון של חודש ינואר או ביום ההתבגרות) וכמו כן מופק גם ספיישל קיץ (המשודר ביום הים) פעמיים בשנה. בנוסף לפרקים חודשים בסדרה, צוות ההפקה של הסדרה מפיק גם פרקים מסוג "עשרים שנים מאז..." המתמקדים במשתתפי עבר בתוכנית ומספרים מה קרה להם מאז.

בתוכנית השתתף גם ילד שמאז הספיק להפוך להורה והחליט לשלוח גם את ילדו לשליחות בפרקים חדשים של התוכנית.

מאז 31 במרץ 2022 התוכנית מופצת באופן בינלאומי בנטפליקס.

## הכנות
הילדים המשתתפים בתוכנית נבחרים לאחר תהליך מיון ממושך. לפני הצילומים צוות התוכנית וההורים בודקים את מסלולי השליחויות של הילדים, בודקים כדי למנוע סכנות ומפגש עם אנשים שעלולים להיות מסוכנים, וכל האנשים בשכונות או בכפרים שבהם מצולמת התוכנית מיודעים מבעוד מועד על הכוונה לצלם את התוכנית באותם מיקומים. צוות הצלמים וצוות הבטיחות מלווים את הילדים מקרוב לאורך צילום פרקי התוכנית.

## קישורים חיצוניים
* 

## הערות שוליים

קטגוריה:יפן: טלוויזיה
קטגוריה:תוכניות מציאות
קטגוריה:סדרות טלוויזיה יפניות
קטגוריה:סדרות טלוויזיה יפניות שעלו לשידור בשנת 1991
כימולומיס

**כימולומיס** (שם מדעי:   *Cimolomys*) הוא סוג פרהיסטורי של יונק מהסדרה הנכחדת מולטיטוברקולטה, שחי בסוף הקרטיקון שבעידן המזוזואיקון באמריקה הצפונית, והיה קרובם של המניסקסוס והכימולודון. בדומה לקרוביו הוא חי במחילות על מנת להגן על עצמו מדינוזאורים טורפים.

## מאפיינים
הכימולומיס היה דומה לחולדה במאפייניו ובמשקלו שהיה 300 עד 475 גרמים. הכימולומיס היה אוכל כול שניזון בעיקר מחרקים, חסרי חוליות אחרים, פירות, ביצים ובשר.

הכימולומיס התגלה בכמה מדינות בארצות הברית וקנדה: טקסס, ויומינג, ניו ג'רזי, מונטנה, יוטה, דקוטה הדרומית, ססקצ'ואן ואלברטה. המאובנים של הכימולומיס תוארו לראשונה בידי החוקר האמריקאי עותניאל צ'ארלס מארש בשנת 1889. הכימולומיס נכחד בסוף הקרטיקון והוחלף ביונקים גדולים יותר.

## מינים
*Cimolomys clarki
*Cimolomys gracilis
*Cimolomys milliensis
*Cimolomys trochuus

## לקריאה נוספת
*Marsh (1889), "Discovery of Cretaceous Mammalia". Am. J. Sci 3, 18 & 38: p. 177-180
*Kielan-Jaworowska Z & Hurum JH (2001), "Phylogeny and Systematics of multituberculate mammals". Paleontology 44, p. 389-429
*Much of this information has been derived from [1] Archived 2003-06-25 at the Wayback Machine MESOZOIC MAMMALS; "basal" Cimolodonta, Cimolomyidae, Boffiidae and Kogaionidae, an Internet directory

## קישורים חיצוניים

קטגוריה:בעלי חיים שתוארו ב-1889
קטגוריה:טקסונים שתוארו בידי עותניאל צ'ארלס מארש
קטגוריה:מולטיטוברקולטה
קטגוריה:יונקים שחיו בקרטיקון עליון באמריקה הצפונית
קטגוריה:ארצות הברית: מאובנים
Take Ü There

**Take Ü There** הוא סינגל של צמד המפיקים המוזיקליים סקרילקס ודיפלו (Jack Ü), שהוקלט על ידי הזמרת-יוצרת ורב-נגנית הקנדית קייזה. השיר יצא לאור ב-4 באוקטובר 2014 כסינגל הראשון מאלבום הבכורה של הצמד *[[Skrillex and Diplo Present Jack Ü|Skrillex and]]* Diplo Present Jack Ü .

## רקע

השיר הושמע לראשונה בהופעה ב-9 באוגוסט 2014, והופץ על ידי חברת Mad Decent ב-4 באוקטובר.

## וידאו קליפ
הווידאו קליפ הנלווה לשיר יצא ב-25 בנובמבר 2014, הוא בוים על ידי קייל דה-פינה, דילון מור ודניאל סטרייט. הקליפ מציג את קטעים מההופעות של הצמד Jack Ü בשילוב עם קטעי אנימציה. נכון לאוגוסט 2022, הקליפ צבר כ-100 מיליון צפיות ביוטיוב.

## גרסת הרמיקס
בפברואר 2015 יצאה גרסת הרמיקס לסינגל, בהפקת Jack Ü בשיתוף עם הראפרית והמפיקה המוזיקלית מיסי אליוט. נכון לאוגוסט 2022 הרמיקס צבר כ-6 מיליון צפיות ביוטיוב.

## קבלה
איסי סמפסון מהגרדיאן הכניסה אותו לאתר של הגדריאן בתור הסינגל הטוב ביותר לאותו השבוע, היא אמרה על הסינגל: .

## מיקומי שיא

### מצעדים שנתיים

## ראו גם
* Where Are Ü Now - הסינגל השני מהאלבום

## הערות שוליים

קטגוריה:שירי 2014
קטגוריה:סינגלי בכורה מ-2014
קטגוריה:סינגלים מ-2014
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי דיפלו
קטגוריה:שירים שנכתבו על ידי סירקט
קטגוריה:שירים שנכתבו על ידי סקרילקס
קטגוריה:שירים שהופקו על ידי דיפלו
קטגוריה:סינגלים בהוצאת אטלנטיק רקורדס
ווקר סקובל

**ווקר סקובל** (באנגלית: **Walker Scobell**; נולד ב-5 בינואר 2009) הוא שחקן קולנוע אמריקאי, ששיחק בסרטים "פרויקט אדם" בו הוא מגלם את דמותו של אדם הצעיר, בסרט "מטה סודי" בו הוא מגלם את צ'ארלי ובסדרה פרסי ג'קסון והאולימפיים שהחלה את שידוריה בשנת 2023, בה הוא משחק בתפקיד ראשי ומגלם את פרסי ג׳קסון.

## ראשית חייו
סקובל נולד בלוס אנ'גלס, קליפורניה. אמו הת'ר סקובל ואביו פיט סקובל, איש צבא. יש לו אחות גדולה ואח צעיר. סקובל התגורר בקולורדו עד שמשפחתו עברה לפיירוויו, פנסילבניה, שם גדלו הוריו. בבית הספר היסודי הוא למד בשיעורי דרמה. הוא למד בחטיבת הביניים של פיירוויו ושיחק בהפקה בבית הספר של "מרי פופינס". זמן קצר לאחר מכן, הוא השתתף בסדנת משחק של ג'ון ד'אקווינו, שכר מנהל וחתם בסוכנות. כשהוא לא בנסיעות או על הסט, הוא הולך לבית הספר התיכון פיירוויו.

## קריירה
סקובל לוהק לראשונה לסרט "פרויקט אדם" שיצא ב-28 בפברואר 2022, תפקיד עבורו זכה בשבחים רבים. הוא גילם את הגרסה הצעירה של דמותו של ריאן ריינולדס. סקובל סיפר בראיון כי צפה בסרט "דדפול" של ריינולדס פעמים רבות מה שתרם ליכולתו לחקות את ריינולדס.

סקובל כיכב לצד אוון וילסון ב"מטה סודי". הסרט יצא לאקרנים ב-Paramount+ באוגוסט 2022.

כמה חודשים לפני יציאתו של "פרויקט אדם", סקובל נבחן לתפקיד פרסי ג'קסון בסדרה של דיסני+ "פרסי ג'קסון והאולימפיים" . מחבר הסדרה ריק ריירדן אמר שסקובל "העיף אותנו עם קלטות האודישן שלו לתפקיד פרסי". הליהוק הוכרז בפומבי כמה חודשים לאחר מכן, באפריל 2022. הסדרה עלתה לראשונה ב-20 בדצמבר 2023.

ב-2022 הופיע בתפקיד צ'רלי קינקייד בסרט "מטה סודי" .

במאי 2023, סקובל הצטרף לצוות השחקנים של Blood Knot, דרמה משפחתית בבימויו של רוברטו סניידר.

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2009
Mercury – Act 2

***Mercury – Act 2*** הוא אלבום האולפן השישי של הרכב מוזיקלי האמריקאי Imagine Dragons. האלבום יצא לאור ב-1 ביולי 2022, על ידי חברות התקליטים אינטרסקופ רקורדס ו-Kidinakorner. האלבום ישמש כהמשך לאלבומם של הלהקה משנת 2021 *[[Mercury – Act 1]]*. כמו קודמו, האלבום הופק על ידי ריק רובין. במקביל ליציאתו, האלבום אמור להיות ארוז עם *Mercury - Act 1* ויוצא במקביל גם כאלבום אוסף מיוחד הנקרא *Mercury – Acts 1 & 2*.

## רקע וקידום
Imagine Dragons הוציאו את אלבום האולפן החמישי שלהם *Mercury – Act 1* ב-3 בספטמבר 2021. עם יציאתו, הלהקה אישרה שהיא תוציא אלבום המשך. הלהקה הצהירה כי ריק רובין יפיק את האלבום. בינואר 2022, הסולן דן ריינולדס טען שהאלבום "כמעט הושלם" וככל הנראה יצא לאור לאחר השלב הראשון של סיבוב ההופעות "Mercury Tour". בראיון שיצא דרך אפל מיוזיק בסוף מרץ, ריינולדס הצהיר שהאלבום שונה מבחינה קולית מאלבומיו הקודמים ואמר שהוא הושפע מהיפ הופ.

ב-11 במרץ 2022, יצא לאור הסינגל המוביל "Bones". השיר שימש לקידום העונה השלישית הקרובה של סדרת הסרטים של אמזון פריים וידאו "הבנים". ב-6 באפריל, יצא הקליפ של במקביל להזמנה המוקדמת של האלבום. האלבום בן 18 הרצועות ייצא ב-1 ביולי 2022, כחלק מאלבום כפול, *Mercury – Acts 1 & 2*.

## רשימת רצועות

## היסטוריית יציאות לאור

## קישורים חיצוניים

## הערות שוליים

אלבומי:2022
קטגוריה:אלבומים של Imagine Dragons
קטגוריה:אלבומי המשך
קטגוריה:אלבומים שהופקו על ידי ריק רובין
קטגוריה:אלבומי חברת אינטרסקופ רקורדס
אנדרו רדמיין

**אנדרו ג'יימס רדמיין** (באנגלית: **Andrew James Redmayne**; נולד ב-13 בינואר 1989) הוא כדורגלן אוסטרלי המשחק בעמדת השוער בסידני ובנבחרת אוסטרליה.

## קריירה
רדמיין החל את הקריירה שלו בקבוצות חובבניות חצי-מקצועניות. בצעירותו נבחן בארסנל, אך זו העדיפה להחתים על פניו את וויצ'ך שצ'נסני.

בשנת 2008 חתם בסנטרל קואסט מרינרס מליגת העל האוסטרלית, ובספטמבר ערך את הופעת הבכורה שלו בקבוצה.

ב-18 בינואר 2010 הצטרף לבריזבן רואר. הוא ערך את הופעת הבכורה שלו במועדון כמחליף בדקה ה-80 של השוער הראשון מייקל תיאוקליטוס בניצחון 4–0 בבית על גולד קואסט יונייטד.

לאחר ששיחק גם במלבורן סיטי ובווסטרן סידני וונדררס, בינואר 2017 חתם בסידני והפך לשוער הראשון של הקבוצה.

### קריירת נבחרות
רדמיין שיחק בנבחרות הצעירות של אוסטרליה, וב-7 ביוני 2019 ערך את הופעת הבכורה שלו בנבחרת הבוגרת בהפסד 0–1 ל במשחק ידידות.

ב-13 ביוני 2022, רדמיין עלה מהספסל בדקה ה-120 של משחק הפלייאוף של מוקדמות מונדיאל 2022 נגד . בדו-קרב הפנדלים הוא הציל את הפנדל האחרון והבטיח את עלייתה של אוסטרליה למונדיאל 2022. בראיון לאחר המשחק, רדמיין חשף שהטקטיקה תוכננה במשך חודשים.

נכלל בסגל נבחרת אוסטרליה לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים אוסטרלים
קטגוריה:שוערי כדורגל אוסטרלים
קטגוריה:כדורגלני סנטרל קואסט מארינרס
קטגוריה:כדורגלני בריזבן רואר
קטגוריה:כדורגלני מלבורן סיטי
קטגוריה:כדורגלני וסטרן סידני וונדררס
קטגוריה:כדורגלני סידני
קטגוריה:כדורגלני נבחרת אוסטרליה
קטגוריה:כדורגלני מונדיאל 2022
קטגוריה:אוסטרלים שנולדו ב-1989
אוטו בליקסנקרונה-מלר

**אוטו בליקסנקרונה-מלר** (בדנית: **Otto Blixenkrone-Møller**; 27 באפריל 1912 - 26 בינואר 2006) היה גנרל דני אשר שימש כראש ההגנה (מקביל לרמטכ"ל) של צבא דנמרק בין השנים 1972–1977.

## ביוגרפיה
מלר נולד באגרסו ב-27 באפריל 1912. ב-1936 הוא התגייס לצבא המלכותי הדני ולמד בקורס קצינים עד 1938. לאחר מכן שרת במשמשר המלכותי הדני. במהלך מלחמת העולם השנייה הוא התנגד לכיבוש הגרמני בדנמרק והיה חבר בתנועת ההתנגדות המטה הכללי הקטן. בשנים שלאחר המלחמה סייע בשיקומו של הצבא הדני ובתהליך הצטרפותו לנאט"ו. בין השנים 1951-1953 שימש כנספח הדני במפקדת נאט"ו. לאחר מכן שימש כנספח הצבאי בוושינגטון די סי ואוטווה עד 1956. 

בין 1959-1961 שימש מלר כראש מחלקת המבצעים של המטכ"ל. לאחר מכן הועלה לדרגת אוברסט ומונה למפקד רגימנט המשמר פונה. ב-1963 הועלה לדרגת גנרל-מאיור ומונה לראש מטה הצבא הדני המלכותי. ב-1967 הועלה לדרגת גנרל-לויטננט וב-30 בנובמבר 1972 מונה לראש ההגנה (מקביל לרמטכ"ל). ב-30 באפריל 1977 הוא סיים את תפקידו ופרש מהצבא. לאחר פרישתו שימש כיועץ עבור חברת הספנות A.P. Møller. הוא נפטר ב-26 בינואר 2006.

## קישורים חיצוניים

* אוטו בליקסנקרונה-מלר באתר gravsted.dk

קטגוריה:ראש ההגנה (דנמרק)
קטגוריה:דנים שנולדו ב-1912
קטגוריה:נפטרים ב-2006
פיתוי קטינים לפעילות מינית

**פיתוי קטינים לפעילות מינית** (באנגלית: **Child Grooming**, מכונה לעיתים בעברית "גרומינג") היא פעולת התיידדות ויצירת קשר בין-אישי ידידותי ורגשי עם קטין, ולעיתים עם משפחתו, במטרה להחליש את מגננותיו ולבסוף לנצלו מינית. פיתוי קטינים משמש לעיתים קרובות גם כדי לפתות קטינים לעסקים בלתי חוקיים שונים כגון סחר בילדים, זנות קטינים, סחר במין, או ייצור פורנוגרפיית ילדים, אך לא מוגבל לכך.

הפשע נאסר בדרכים שונות מאז האמנה הבינלאומית לדיכוי הסחר בנשים ובילדים, אשר נחתמה בשנת 1921 כהסכם רב-צדדי של חבר הלאומים, שטיפל בבעיית הסחר הבינלאומי בנשים ובילדים. פיתוי מקומי הוא סוג של פיתוי קטינים, בו כנופיות מטפחות קורבנות שכונתיים. הוא קיבל הגדרה זו ב-2010, על ידי המרכז לניצול ילדים והגנה מקוונת בבריטניה.

## מאפיינים
[ממוזער| פקד הבלש קיי וואלאס מוקף במחשבים, טלפונים ניידים והתקני אחסון דיגיטליים שנתפסו מבתיהם של חשודים ב[פדופיליה. פיתוי קטינים מקוון באמצעות חדרי צ'אט ומצלמות אינטרנט הוא תחום שבו קציני צוות COST נתקלים יותר ויותר.]]
כדי לייצר מערכת יחסים טובה עם ילד ומשפחתו, מטפחי הילדים עשויים לעשות מספר דברים: הם עשויים לנסות לרכוש את אמון הילד או ההורים על ידי התיידדות איתם, במטרה של גישה נוחה לילד. יחסי אמון עם המשפחה פירושו שהורי הילד נוטים פחות להאמין להאשמות אפשריות. מטפחי ילדים עשויים לחפש הזדמנויות לבלות זמן לבד עם הילד, דבר שניתן לעשות על ידי הצעת בייביסיטר; המטפלים עשויים גם להזמין את הילד לשינה או לשיתוף מיטה. הם גם עשויים לתת מתנות או כסף לילד בתמורה למגע מיני, או ללא סיבה נראית לעין. בדרך כלל, הם מראים פורנוגרפיה לילד, או מדברים על נושאים מיניים עם הילד, בתקווה להקל עליו לקבל מעשים כאלה, ובכך לנרמל את ההתנהגות. הם עשויים לעסוק גם בחיבוקים, נשיקות או מגע פיזי אחר, גם כשהילד אינו רוצה בכך. מטפחי ילדים רבים יימנעו ממגע מיני ישיר עם הקורבן כאשר הוא עדיין קטין, ויבטיחו לחכות עד שיגיע לגיל 18.

כדי להגן על פעולות כמו תקשורת מקוונת, חשודים בעברה השתמשו במה שמכונה "הגנת פנטזיה"; הטיעון לפיו הם רק הביעו פנטזיות ולא תוכניות להתנהגות עתידית.  בארצות הברית, הפסיקה מבדילה בין שני אלה וכמה מואשמים בטיפוח ילדים השתמשו בהצלחה בהגנה זו.

## הערות שוליים

קטגוריה:פאראפיליה
קטגוריה:התעללות מינית בילדים
קטגוריה:התעללות
קטגוריה:עבירות כלפי חסרי ישע
קנוד ירנסן

**קנוד ירנסן** (בדנית: **Knud Jørgensen**; 22 בספטמבר 1919 - 11 בדצמבר 1990) היה גנרל בחיל האוויר הדני, אשר שימש כראש ההגנה (מקביל לרמטכ"ל) של צבא דנמרק בין השנים 1977–1984.

## ביוגרפיה
ירנסן נולד ב-22 בספטמבר 1919, וב-1942 התגייס לחיל ההנדסה של הצבא המלכותי הדני. במהלך מלחמת העולם השנייה עזב את דנמרק ושרת בבריגדה הדנית. לאחר המלחמה עבר ירנסן הכשרה כטייס והתגייס לחיל האוויר המלכותי הדני. ב-30 באפריל 1977 הוא מונה לראש ההגנה (מקביל לרמטכ"ל). הוא כיהן בתפקיד עד 30 בספטמבר 1984 ואז פרש מהצבא. לאחר פרישתו שימש כיו"ר מוזיאון התעופה הדנית. הוא נפטר ב-11 בדצמבר 1990.

## קישורים חיצוניים
* קנוד ירנסן באתר danske flyvere
* קנוד ירנסן באתר הלקסיקון הדני

קטגוריה:ראש ההגנה (דנמרק)
קטגוריה:דנים שנולדו ב-1919
קטגוריה:נפטרים ב-1990
מוח'תאר סידי אל-חסן

**מוח'תאר סידי אל-חסן** (בערבית: **مختار سيدي الحسن**; נולד ב-31 בדצמבר 1997) הוא כדורגלן מאוריטני המשחק בעמדת הקשר.

## קריירת מועדונים
חסן, נולד בערפאת שנמצאת בפרברי נואקשוט הבירה. חסן התחיל לשחק כדורגל במועדון הכדורגל המקומי קונקורדה וכבר בגיל 15 הצטרף לקבוצה הבוגרת. בשנת  השתתף בטורניר כדורגל מקומי שנערך בעיר ולנסיה, בו הרשים את ראשי הקבוצות של העיר ולבסוף הצטרף ללבאנטה, אליה הצטרף עם חברו לקבוצה עלי עבייד.

ב-14 בינואר 2016 חסן ערך את הופעת הבכורה שלו בקבוצת המילואים בהפסד 3-1 ליוסטנסה. ב-6 בנובמבר של אותה שנה, הבקיע את שער הבכורה שלו בקבוצה נגד אותה יריבה.

ב-28 בנובמבר 2017 ערך את הופעת הבכורה שלו בקבוצה הבוגרת בתיקו 1-1 נגד ז'ירונה במסגרת גביע המלך הספרדי. 3 ימים לאחר מכן, ערך את הופעת הבכורה שלו בליגה בתיקו 0-0 נגד מאלגה.

ב-24 ביולי 2018 הצטרף לקבוצת המילואים של ריאל ואיאדוליד מהליגה השלישית. ב-23 באפריל 2019 ערך את הופעת הבכורה שלו בקבוצה הבוגרת בניצחון 0-1 נגד ז'ירונה. ב-31 בינואר 2020 הושאל לדפורטיבו לוגו מהליגה הספרדית השנייה. ב-16 בפברואר הבקיע את שער הבכורה שלו במועדון במשחק הליגה נגד פואנלבראדה. בסיום העונה, האריך את חוזהו בקבוצה בעונה נוספת. ב-30 בינואר 2022 שוחרר מוואיאדוליד.

ב-15 באפריל חתם בנואדיבו מליגת העל המאוריטנית וכעבור 4 חודשים חזר לקדנציה שנייה בדפורטיבו לוגו.

## קריירה בינלאומית
ב-2 במרץ 2013, חסן ערך את הופעת הבכורה הבינלאומית שלו בנבחרת מאוריטניה בתיקו 0-0 נגד , כאשר טרם מלאו לו 16 שנים. ב-5 בינואר 2014, הבקיע את שער הבכורה שלו בנבחרת בניצחון 2-3 נגד .

במאי  נכלל בסגל הנבחרת לקראת גביע אפריקה לאומות 2019. ב-24 ביוני הבקיע בפנדל בניצחון 1-4 נגד , שהיה גם השער הראשון של נבחרתו אי פעם בגביע אפריקה לאומות.

## קישורים חיצוניים

קטגוריה:כדורגלנים מאוריטנים
קטגוריה:קשרי כדורגל מאוריטנים
קטגוריה:כדורגלני לבאנטה
קטגוריה:כדורגלני ריאל ואיאדוליד
קטגוריה:כדורגלני דפורטיבו לוגו
קטגוריה:כדורגלני נבחרת מאוריטניה
קטגוריה:כדורגלני גביע אפריקה לאומות 2019
קטגוריה:ספורטאים זרים בספרד
קטגוריה:ספורטאים זרים בקטר
קטגוריה:ילידי 1997
איסאק גרינוולד (צייר)

ממוזער|170px|"המנוף", 1915
ממוזער|170px|קברם של גרינוולד ורעייתו בבית הקברות הצפוני בסטוקהולם
**איסאק (יצחק) הירש גרינוולד** (בשוודית: **Isaac Hirsche Grünewald**; 2 בספטמבר 1889, סטוקהולם, שוודיה – 22 במאי 1946, אוסלו, נורווגיה) היה צייר אקספרסיוניסטי יהודי-שוודי, מתלמידיו של אנרי מאטיס. דמות מרכזית בדור הראשון של המודרניסטים השוודים.
## קורות חייו ופועלו
גרינוולד נולד בסטוקהולם למשפחה יהודית שהיגרה מרוסיה. בשנים 1905–1908 למד בבית ספר לאמנות בעירו, ובגיל 19 נסע לפריז והחל בלימודיו באקדמיה של מאטיס . ב-1909 הציג את עבודותיו בתערוכת קבוצת אמנים סקנדינביים שנודעו בכינוי "הצעירים" ("De Unga"). את הציירת בת ארצו סיגריד ירטן  הכיר בפריז והם נישאו ב-1911. שניהם מוערכים כמי שהביאו את האמנות המודרנית לשוודיה.

גרינוולד היה בראשית דרכו מוקד למחלוקת ציבורית בשל סטייתו מהנורמות הקלאסיות והרומנטיות השגורות. למרות, ואולי בגלל, מעמדו כחלוץ ומנהיג המודרניזם השוודי בימיו, הושמץ ברמזים לכך שלא השיג את הצלחתו בדרך הישר. הלעיזו עליו שהוא "חקיין של מאטיס כאמן וגאון בזכות עצמו כאיש עסקים". מלבד זאת שימש גרינוולד מושא להלעגה אנטישמית.
בשנות ה-20 החל גרינוולד לקצור הצלחות כלכליות. הוא יצר תפאורות לאופרה המלכותית השוודית ועסק בעיצוב במה להצגות תיאטרון. ב-1925–1926 עיטר בציוריו את הקירות והתקרה באולם המשני בבית הקונצרטים של סטוקהולם. ב-1928 נמסרה לידיו מלאכת עיטור הקירות בחדר הישיבות המרכזי ב"ארמון הגפרורים"  בלב סטוקהולם.

ב-1926 התקבל כחבר באקדמיה המלכותית השוודית לאמנויות .
יצירותיו של גרינוולד הוצגו בתחרות האמנות  באולימפיאדת לוס אנג'לס (1932).
בשנים 1932–1942 שימש כפרופסור באקדמיה המלכותית לאמנויות של שוודיה  וב-1941 פתח בית ספר לאמנות משלו. במהלך חייו חיבר מאמרים רבים בנושאי אמנות.
ב-1945 הוענקה לו מידי מלך שוודיה "מדליית הנסיך אויגן"  בתחום הציור, וזאת בשנה הראשונה לקיום העיטור.

לפי נתוני  יצירותיו של גרינוולד, מבין המודרניסטים, מניבות לסוחרי האמנות את הרווחים השנתיים הגדולים ביותר. במכירה הפומבית באביב 2009 בבית המכירות השוודי "בוקובסקיס"  נמכר ציור של גרינוולד, מהידועים פחות, ב-2.65 מיליוני קרונות (כ-340 אלף דולרים אמריקנים ב-2009).

אשתו סיגריד ירטן סבלה מבעיות נפשיות שהביאו לאשפוזה לתקופות ממושכות. גרינוולד התגרש ממנה ב-1937 ונישא בשנית לאמנית מרטה גרונדל (Märta Grundell). בני הזוג נהרגו ב-1946 בתאונת מטוס סמוך לאוסלו. גרינוולד נקבר בחלקה היהודית בבית הקברות הצפוני  בסטוקהולם ואשתו נקברה לצידו.

## קישורים חיצוניים

* "איסאק ה' גרינוולד" בלקסיקון הביוגרפיות השוודי 
* 
* 
 כל צבעי הקשת: מציוריו של איסאק גרינוולד

## הערות שוליים

ממוזער|ימין|700px|סדרת "סומק השחר" (Morgonrodnad) באולם הישיבות המרכזי של "ארמון הגפרורים", סטוקהולם, 1928

קטגוריה:אמנים יהודים שוודים
קטגוריה:ציירים יהודים שוודים
קטגוריה:ציירים מודרניים
קטגוריה:אמנים אקספרסיוניסטים
קטגוריה:יהודים שנהרגו בתאונות אוויריות
קטגוריה:ילידי 1889
קטגוריה:נפטרים ב-1946
חיים נפלאים

**חיים נפלאים** (באנגלית: **Wonderful Life**, בארצות הברית: **Swingers' Paradise**) הוא סרט קומדיה מוזיקלית משנת 1964 בבימויו של סידני ג'. פיורי, עם קליף ריצ'רד, ולטר סלזק וסוזן המפשייר בתפקידים הראשיים.

זה סרטו המוזיקלי השלישי של קליף ריצ'רד בשיתוף להקת הצלליות לאחר "הצעירים" (1961) ו"חופשת קיץ" (1963).

הסרט צולם בעיר לאס פאלמאס דה גראן קנריה וסצנות בדיונות החול צולמו באי גראן קנריה באיים הקנריים.

בפסקול הסרט יש 14 שירים וקטעי נגינה. מהם התפרסמו - "Wonderful Life" "A matter of moments", "On The Beach" ו-"A Little Imagination" מהקטעים הכליים התפרסם "Theme for Young Lovers" בביצוע הצלליות שהוא אחד הקטעים המפורסמים ביותר שלהם אותו ביצעו במסע הפרידה שלהם ב-2008.

## תקציר העלילה
ג'וני (קליף ריצ'רד) וחבריו ג'רי (מלוין הייס) ואדוארד (ריצ'רד או'סאליבן) עובדים כמלצרים במעבורת. אתם נמצאים גם ארבעה נגנים (הצלליות). לאחר העבודה הם רוצים לערוך חזרה אדוארד גורם לקצר בכל המעבורת.

הם נעמשים בסילוק מהצעבורת, מועברים לסירת גומי ומגיעים לנמל של לאס פאלמאס דה גראן קנריה. הם רוצים להגיע למטעי הבננה אך טועים בדרכם בדיונות החול עד אשר הם רואים בחורה עטוייה רעלה רוכבת בפחד על גמל הדוהר במהירות. ג'וני מצליח לעצור את הגמר ומתברר שהבחורה ששמה ג'ני טיילור (סוזן המפשייר) היא שחקנית בסרט שמצולם באזור.

במאי הסרט הוא לויד דייוויס (ולטר סלזק) והוא מוכן לקבל את ג'וני כפעלולן לשחקן הראשי דאגלס לסלי (דרק בונד) ואת ג'רי ואדוארד כעוזרים. גם ארבעת הנגננים נשכרים. במהלך הצילומים מתפתח רומן אהבה בן ג'ני שמרגישה חוסר ביטחון ובין ג'וני שמעודד אותה.

ג'וני וחבריו מבקשים לצלם בהיחבא סרט מוזיקלי בהשתמשם בציוד של ההפקה ובעזרת התסריטאית ברברה (אונה סטאבס). הם לא מרוצים מהתוצאה ומשוחחים על כך במסעדה שבה יושבים לויד וג'ני המאזינים להם. ג'ני כועסת מאוד על ג'וני ששיקר לה וכן לויד שמגלה לו שג'ני היא בתו.

ג'וני משכנע את לויד להפוך את הסרט למוזיקלי. לויד מסכים והסרט מצליח מאד ובהקרנת הבכורה לפני אולם מלא, כולם שרים ורוקדים.

## צוות השחקנים

## קישורים חיצוניים

*קדימון לחיים נפלאים, באתר יוטיוב
*קליף ריצ'רד שר ורוקד-"חיים נפלאים", "עם קצת דמיון" "על החוף" ו"עניין של רגע", באתר יוטיוב
*נושא לאוהבים הצעירים בביצוע הצלליות, באתר יוטיוב

קטגוריה:סרטי 1964
קטגוריה:סרטי חבר'ה
קטגוריה:סרטים באנגלית
קטגוריה:סרטי נעורים בריטיים
קטגוריה:סרטים מוזיקליים בריטיים
קטגוריה:סרטים רומנטיים
אילצ'ו ג'יורגיוסקי

**אילצ'ו ג'יורגיוסקי** (במקדונית: **Илчо Ѓорѓиоски**; נולד ב-11 בדצמבר 1971) הוא כדורגלן עבר מקדוני ששיחק בעמדת הקשר וכיום מאמן את ברגלניצה שטיפ.

בין השנים 2012–2018 שימש כיושב ראש ההתאחדות לכדורגל במקדוניה הצפונית.

## קריירה כשחקן
ג'יורגיוסקי התחיל את הקריירה שלו בקבוצת הכדורגל של וארדאר סקופיה. בשנת  הצטרף למקדוניה וכעבור שנה חזר לווארדאר סקופיה.

בקיץ  הצטרף לדניזליספור מליגת העל הטורקית במדיה רשם 6 הופעות בליגה בתחילת העונה, אך אלאחר מכן לא זכה לדקות משחק בליגה ובסיום העונה שוחרר מהמועדון.

בקיץ  חתם בבני יהודה מליגת העל במדיה רשם 18 הופעות, עד ששוחרר בסיום העונה לאחר שירדה לליגה הלאומית.

בקיץ  הצטרף לסלוגה יוגומגנאט ובסיום העונה פרש מכדורגל.

ב-2 באפריל 1997 ערך את הופעתו היחידה בנבחרת מקדוניה הצפונית בניצחון 2-3 נגד .

## לאחר הפרישה
עם פרישתו מכדורגל מונה למאמן קבוצת הנוער של מקדוניה. בשנת  מונה למאמן נבחרת הנוער של מקדוניה ולאחר מכן חזר לקבוצת מקדוניה, הפעם כמאמן הקבוצה הבוגרת.

בקיץ  מונה למאמן וארדאר סקופיה בה אימן עונה אחת. שנה לאחר מכן, מונה לנשיא ההתאחדות לכדורגל במקדוניה הצפונית. בתפקיד זה כיהן 6 שנים. ב-13 במרץ 2014 נפצע קשה בתאונת דרכים ליד העיר קומאנובו בדרך חזרה למשחק צדקה. בתאונה זו, נהרג שוער הנבחרת בעבר פטר מילושבסקי.

ב-1 בינואר 2022 מונה למאמן ברגלניצה שטיפ.

## תארים
; וארדאר סקופיה
*הגביע המקדוני: , 

## קישורים חיצוניים

קטגוריה:כדורגלנים מקדונים
קטגוריה:קשרי כדורגל מקדונים
קטגוריה:סקופיה: כדורגלנים
קטגוריה:כדורגלני וארדאר סקופיה
קטגוריה:כדורגלני דניזליספור
קטגוריה:כדורגלני בני יהודה תל אביב
קטגוריה:כדורגלני נבחרת מקדוניה הצפונית
קטגוריה:כדורגלנים זרים בישראל
קטגוריה:ספורטאים מקדונים בישראל
קטגוריה:מאמני כדורגל מקדונים
קטגוריה:מקדונים שנולדו ב-1971
אוטו לינד

**אוטו קאטהארוס לינד** (בדנית: **Otto Katharus Lind**; 28 בנובמבר 1920 - 8 בספטמבר 2000) היה גנרל דני אשר שימש כראש ההגנה (מקביל לרמטכ"ל) של צבא דנמרק בין השנים 1984–1985.

## ביוגרפיה
לינד נולד בקופנהגן ב-28 בנובמבר 1920. ב-1943 הוא התגייס לצבא המלכותי הדני. זמן קצר לאחר מכן פתח הוורמאכט במבצע ספארי ופירקו את הצבא הדני. לינד הצטרף למחתרת הדנית וביצע פעולות כנגד הכיבוש הגרמני. ב-1944 הוא נתפס כאשר תצפת על ביצורים גרמניים ונמסר לידי הגסטאפו. עד סוף המלחמה הוא הוחזק כבן ערובה ואף עבר עינויים. 

לאחר המלחמה חזר לינד לצבא הדני ושרת ברגימנט המשמר של המלכה. הוא מילא מגוון תפקידים בכירים בצבא הדני ושימש גם כמפקד כוחות בעלות הברית במבואות הים הבלטי. ב-30 בספטמבר 1984 הוא מונה לראש ההגנה (מקביל לרמטכ"ל). הוא פרש מתפקידו כעבור 14 חודשים בלבד ב-30 בנובמבר 1985.

הוא נפטר בוויבורג ב-8 בספטמבר 2000.

## קישורים חיצוניים

* אוטו לינד באתר gravsted.dk

קטגוריה:ראש ההגנה (דנמרק)
קטגוריה:דנים שנולדו ב-1920
קטגוריה:נפטרים ב-2000
חיים אלפאנדרי הזקן

**רבי חיים אלפאנדארי** או **אלפאנדארי** הזקן (ה'שמ"ח - ה'ת') היה רב, דיין וראש ישיבה בקושטא ומחבר ספר מגיד מראשית.

## ביוגרפיה
נולד בשנת שמ"ח (1588) בקושטא לרבי יעקב. למד את תורתו מפיו של רבי אהרן ששון, מחבר ספר תורת אמת וכיהן כדיין בקושטא. היה בן דורו של המהרי"ט, שפנה לרבי חיים בשאלות בהלכה, וכן של רבי אברהם אליגרי, בעל ספר לב שמח על הרמב"ם, עמו התווכח "ויכוח גדול" כלשונו של החיד"א בנושא סבלונות, המובא בספרו של רבי חיים. התכתב גם עם רבי חייא רופא מחבר ספר בני חיי, שכותב לו תשובתו:

מעט מתשובותיו נדפסו על ידי נכדו, רבי חיים אלפאנדרי, בספר מגיד מראשית. כמו כן ישנה תשובה שכתב לבנו בשנת ה'שע"ט, המופיעה בספרו של האחרון, מוצל מאש.

נפטר בשנת ה'ת ליצירה, והוא כבן חמשים ושתיים.

### צאצאיו
* בנו הבכור היה רבי יעקב אליפנדרי, מחבר ספר מוצל מאש.
* בנו הצעיר הוא רבי יצחק רפאל, שהיה  ואביו של רבי חיים אלפאנדרי השני, מחבר ספר אש דת.

## חיבוריו
ממוזער|שער ספר מגיד מראשית לרבי חיים אלפאנדארי הזקןכתב ספרים רבים, ונכדו רבי חיים מעיד כי בידו חיבורים רבים של סבו וביניהם שיטות על שישה סדרים, בפלפול עצום, ופסקי דינים רבים.
* שו"ת מגיד מראשית (קושטא ת"ע).

## לקריאה נוספת
* שם הגדולים, מערכת גדולים אות ח, סימן יב, מהר"ר חיים אלפאנדרי הזקן.
* שו"ת הסבא קדישא, חלק א', תולדות, עמוד ט'.
* ארזי הלבנון אנציקלופדיה לגאוני ספרד, ח-י, עמוד 580.

## קישורים חיצוניים
* ספר מגיד מראשית - גישה מקוונת באתר הספרייה הממלכתית של רוסיה.
* ספר מגיד מראשית באתר HebrewBooks

## הערות שוליים

קטגוריה:מחברי ספרי שו"ת: ראשוני האחרונים
קטגוריה:מחברי ספרי שו"ת
קטגוריה:איסטנבול: רבנים
קטגוריה:רבנים: אחרונים
קטגוריה:רבנים טורקים
קטגוריה:האימפריה העות'מאנית: רבנים
סוון טאיידה

**סוון איגיל טאיידה** (בדנית: **Sven Egil Thiede**; 15 באוקטובר 1924 - 30 בנובמבר 2005) היה אדמירל דני אשר שימש כראש ההגנה (מקביל לרמטכ"ל) של צבא דנמרק בין השנים 1985–1989. 

## ביוגרפיה
טאיידה נולד בדלום ב-15 באוקטובר 1924. ב-1943 הוא התגייס לצי המלכותי הדני והחל ללמוד בבית הספר לקציני ים. באותה שנה הוורמאכט פתח במבצע ספארי ופירק את הצבא והצי של דנמרק. טאיידה הצטרף למחתרת דנית ולאחר המלחמה חזר והתגייס לצי הדני וסיים את הכשרתו כקצין צי ב-1948. הוא התקדם בסולם הדרגות וב-30 בנובמבר 1985 מונה לראש ההגנה. הוא סיים את תפקידו ב-31 באוקטובר 1989.

## קישורים חיצוניים
* סוון טאיידה באתר gravsted.dk

קטגוריה:ראש ההגנה (דנמרק)
קטגוריה:דנים שנולדו ב-1924
קטגוריה:נפטרים ב-2005
הנס יורגן גארד

**הנס יורגן גארד** (בדנית: **Hans Jørgen Garde**; 22 בינואר 1939 - 3 באוגוסט 1996) היה אדמירל דני אשר שימש לתקופה קצרה כראש ההגנה (מקביל לרמטכ"ל) של צבא דנמרק.

## ביוגרפיה
גארד נולד בפרדריקסברג ב-22 בינואר 1939. הוא התחנך בבית הספר של קתדרלת ארהוס. ב-1961 הוא התגייס לצי המלכותי הדני, ובמקביל לשירותו הצבאי למד באוניברסיטת ארהוס ובאוניברסיטת קופנהגן, וכן בקורסים מיוחדים בארצות הברית ובבריטניה. ב-1988 הוא מונה לראש הפיקוד המבצעי של הצי, וב-1989 מונה לראש מטה ההגנה. ב-31 במרץ 1996 הוא מונה לראש ההגנה (מקביל לרמטכ"ל), אולם הקדנציה שלו נגדעה בצורה טרגית כעבור ארבעה חודשים בלבד. ב-3 באוגוסט 1996 מטוס הגולפסטרים 3 שהטיס אותו ואת אשתו לביקור באיי פארו, התרסק ליד נמל התעופה ואוגר. כל תשעת נוסעי המטוס נהרגו.

## קישורים חיצוניים
* הנס יורגן גארד באתר gravsted.dk

קטגוריה:ראש ההגנה (דנמרק)
קטגוריה:דנים שנולדו ב-1939
קטגוריה:נפטרים ב-1996
לוח שנה קוסמי

שמאל|ממוזער|550x550 פיקסלים| מבט גרפי של לוח השנה הקוסמי, הכולל את חודשי השנה, ימי דצמבר והדקה האחרונה.
**לוח השנה הקוסמי** הוא שיטה לדמיין את הכרונולוגיה של היקום, אשר משווה את גילו של היקום, 13.8 מיליארד שנים, לשנה אחת. לוח השנה הקוסמי נוצר למטרות פדגוגיות בהוראת המדעים, או במדע פופולרי.
שמאל|ממוזער|450x450 פיקסלים| גרפיקה זו מציגה בספירלה סיכום של אירועים בולטים מהמפץ הגדול ועד ימינו. כל מיליארד שנים (Ga) מיוצג ב-90 מעלות סיבוב של הספירלה.
בהדמיה זו, המפץ הגדול התרחש בתחילת ה-1 בינואר בחצות, והרגע הנוכחי הוא לקראת סוף 31 בדצמבר, ממש לפני חצות.

בקנה מידה זה, מומרות 437.5 שנים לשנייה, 1.575 מיליון שנים לשעה ו-37.8 מיליון שנים ליום.

הרעיון זכה לפופולריות על ידי קרל סייגן בספרו "The Dragons of Eden" מ-1977 ובסדרת הטלוויזיה שלו "קוסמוס" מ-1980. סייגן ממשיך להרחיב את ההשוואה לפי גדלים שונים, ומסביר שאם לוח השנה הקוסמי משתנה לגודל של מגרש כדורגל, אז "כל ההיסטוריה האנושית הייתה תופסת שטח בגודל ידו".

אנלוגיה דומה המשמשת להמחשת לוח הזמנים הגאולוגי וההיסטוריה של החיים על פני כדור הארץ היא לוח השנה הגאולוגי.

תאריך בשנה מחושב לפי הנוסחה:

T(d)=365\times(1-T(Gya)\div13.797)

כאשר d הוא מספר הימים מתחילת השנה ו-Gya הוא מספר השנים מהמפץ הגדול (במיליארדים).

## קוסמולוגיה

## התפתחות החיים על פני כדור הארץ

## אבולוציה של האדם

## ההיסטוריה

## עתיד
### עתיד כדור הארץ ומערכת השמש ("שנה 2")

## ראו גם
* היסטוריה של כדור הארץ
* העתיד הרחוק
* הכרונולוגיה של היקום
* היסטוריה אבולוציונית של החיים

## קישורים חיצוניים

* 

## הערות שוליים

קטגוריה:יחידות זמן
קטגוריה:היקום
כריסטיאן חווידט

**כריסטיאן חווידט** (בדנית: **Christian Hvidt**; נולד ב-15 ביולי 1942) הוא גנרל בדימוס בחיל האוויר הדני אשר שימש כראש ההגנה (מקביל לרמטכ"ל) של צבא דנמרק בין 1996–2002.

## ביוגרפיה
חווידט נולד ב-15 ביולי 1942 והתגייס לחיל האוויר המלכותי הדני ב-1961. הוא למד באקדמיית קצינים וב-1962 קיבל דרגת לויטננט-משנה. בין 1975–1979 שימש כמפקד שימש כמפקד פיקוד האוויר הטקטי. לאחר מכן שימש כמפקד טייסת עד 1983. לאחר מכן שימש כראש אגף התכנון והמדיניות במטכ"ל עד 1987 אז מונה למפקד תחנת האוויר קארופ. בין 1994–1996 שימש כנציג דנמרק בוועדה הצבאית של נאט"ו בבריסל. ב-3 באוגוסט 1996 מונה לראש ההגנה (מקביל לרמטכ"ל). ב-30 בספטמבר 2002 הוא סיים את תפקידו ופרש מהצבא.

כיום משמש חווידט כיו"ר הדירקטוריון של חברת סמלר (Semler) העוסקת בייבוא מכוניות.

## קישורים חיצוניים

* כריסטיאן חווידט באתר נאט"ו
* כריסטיאן חווידט באתר הלקסיקון הדני

קטגוריה:ראש ההגנה (דנמרק)
קטגוריה:דנים שנולדו ב-1942
נשיא קולומביה

**נשיא קולומביה** (בספרדית: **Presidente de la República de Colombia** - **נשיא הרפובליקה של קולומביה**) או **נשיא האומה** (בספרדית: **Presidente de la Nacion**), הוא נשיא וראש המדינה של קולומביה והמשרה העליונה בממשל הקולומביאני.

המשרה נוצרה בשנת 1819. נשיא קולומביה הראשון היה הגנרל סימון בוליבר. הנשיא הנוכחי הוא גוסטבו פטרו שנכנס לתפקיד באוגוסט 2022.

## תפקיד
על פי , סעיף 188, נשיא קולומביה הוא ראש המדינה, ראש הרשות המבצעת והרשות המנהלית העליונה. נשיא קולומביה מסמל את האחדות הלאומית, ולאחר שנשבע לחוקת קולומביה ונשבע להגן על חוקי האומה, הוא מופקד להבטיח ולהגן על הזכויות והחירויות של כל אזרחי קולומביה.

סעיף 115 קובע כי הממשלה הלאומית ממונה על ידי נשיא קולומביה, ,  ומנהלי . כל פעולה של נשיא קולומביה, על מנת להיות חוקית וניתנת לאכיפה, חייבת להיות מאושרת על ידי כל אחד מהמשרדים או מנהלי המחלקות, שיישאו גם באחריות למעשה. החריג היחיד הוא אם הנשיא ממנה או מפטר שרים, מנהלי מחלקות מנהליות וכל פקיד אחר שמונה על ידו בסמכותו. מושלי מחוזות קולומביה, ראשי , כמו גם מפקחים אזוריים של קולומביה, מפעלים ציבוריים ומפעלים ממשלתיים תעשייתיים ומסחריים, כולם מהווים חלק מ.

הנשיא נבחר לתקופת כהונה של 4 שנים. על הנשיא הנבחר להיות  בן 30 לכל הפחות בעת השתתפותו בבחירות הנשיאותיות.

## מעון ומטוס נשיאותי
ממוזער|בית נאריניו, מעון הנשיא
המעון הנשיאותי ממוקם בבוגוטה והוא מכונה "". המעון מאובטח על ידי . המעון משמש כמשכן הנשיא מאז 1885, אז הורה הנשיא דז רפאל נונייז לרכוש את הבית שבו נולד אנטוניו נאריניו כדי לשמש כמעון רשמי.

בעת נסיעות בתוך קולומביה או מחוץ למדינה, נשיא הרפובליקה משתמש במטוס הנשיאותי "" המזוהה עם לוחית הרישוי FAC 0001, (דגם בואינג 737 Business Jet BBJ). הנשיא גם משתמש בשני מסוקים מדגם  עם רישום FAC 0004 וסיקורסקי UH-60 בלקהוק עם רישום FAC 0007.


קובץ:Nariño BOGOTÁ - COLOMBIA.jpg|בית נאריניו.
קובץ:Colombian Air Force Boeing 737-700BBJ Smith.jpg|המטוס הנשיאותי FAC 0001.
קובץ:Cambio de Guardia.jpg|גדוד המשמר הנשיאותי, המאבטח את משכן הנשיא.


## נשיאים
על פי החוקה הקולומביאנית משנת 1991, נשיא קולומביה הוא ראש המדינה וראש הממשלה של הרפובליקה של קולומביה. כראש הרשות המבצעת וראש הממשלה הלאומית, הנשיא הוא נושא המשרה הפוליטית הגבוהה ביותר בקולומביה. הנשיא הוא גם המפקד העליון של הכוחות המזוינים של קולומביה. הנשיא נבחר ישירות לכהונה של ארבע שנים בבחירות ישירות. מאז 2004, הנשיא אינו יכול להיבחר ליותר מקדנציה אחת. עם מותו, התפטרותו או הדחתו מתפקידו של נשיא מכהן, סגן הנשיא מחליפו.
;נשיאים בולטים

## סדר הירושה הנשיאותי
סדר הירושה של נשיא קולומביה מגדיר מי יכהן כנשיא קולומביה במקרה של מוות, התפטרות או הדחת הנשיא, כפי שנקבע בסעיף 202 של החוקה של 1991. במקרה של היעדרות הנשיא וסגן הנשיא כאחד, סעיף 203 לחוקת 1991 קובע כי את תפקיד הנשיא יתפוס שר לפי סדר העדיפויות הקבוע בחוק. השר חייב להיות חבר באותה מפלגה או תנועה אליה השתייך הנשיא המקורי, ויממש את הנשיאות עד שהקונגרס, בתוך 30 הימים שלאחר מינוי התפקיד הנשיאותי, יבחר סגן נשיא חדש שיקבל את הנשיאות.

## קישורים חיצוניים

* 

*
הר מארוויק

**הר מארוויק** או **הר מרוויק** (באנגלית: **Mount Marwick**) הוא פסגה גבוהה ברכס אקספלוררז בהרי באוורס, באזור חוף פנל של ארץ ויקטוריה, שבאנטארקטיקה.

גובהו של ההר 2,590 מטרים מעל פני הים.

הר מארוויק ממוקם בראשו של קרחון מורלי.

הר מאווריק ממוקם 5 קילומטרים ממערב להר שטורם.

## היסטוריה
### מקור השם

שמו של ההר ניתן לו בשנת 1982 על ידי ועדת השמות האנטארקטיים של ניו זילנד.

ההר נקרא על שם ג'ון מארוויק (שנפטר בשנת 1978), שהיה גאולוג והיה הפליאונטולוג הראשי של המכון למדעי הגאולוגיה והגרעין של ניו זילנד.

מארוויק
מארוויק
הברווזון המכוער (סרט, 1939)

**הברווזון המכוער** (**ברווזון מכוער** בהוצאה המחודשת; באנגלית: **The Ugly Duckling**) הוא סרט הנפשה קצר אמריקאי משנת 1939 שהפיק וולט דיסני, אשר מבוסס על האגדה הברווזון המכוער של הנס כריסטיאן אנדרסן משנת 1843. הסרט בוים על ידי ג'ק קאטינג וקלייד ג'רונימי, והוא יצא לבתי הקולנוע ב-7 באפריל 1939. פסקול הסרט הולחן על ידי אלברט היי מאלוט, שלא קיבל קרדיט לסרט. ההנפשה הופקה על ידי RKO.

בתחילת סדרת "סימפוניות טיפשיות" הופק סרט בשחור לבן בעל אותו שם. הסרט הצבעוני משנת 1939 זכה בפרס אוסקר לסרט המונפש הקצר הטוב ביותר בשנת 1940, והוא היה גם האחרון בסדרת הסרטים, למרות שלעיתים סומן במהדורות מסוימות כסרט מצויר מיוחד בצילום אחד.

בסיפורו של אנדרסן מטרידים את הברווזון עקב היותו פשוט וחסר ייחוד. לשמחתו, הוא גדל ומתבגר לברבור, החיה היפה מכולם, וצרותיו נגמרות. בגרסה זו, סבלו של הברווזון מתקצר, שכן הוא נמצא על ידי משפחתו, לאחר דקות ספורות בלבד של דחייה ונידוי, במקום שנה שלמה. גרסה מקוצרת זו נקראת על ידי לילו לסטיץ' בסרט של דיסני משנת 2002 לילו וסטיץ'. לסיפור יש השפעה עמוקה על סטיץ', שיוצא לחפש את משפחתו האמיתית.

## עלילה
אבא ברווז צועד לצדה של אשתו. לפתע, הביצים של אם הברווז מתחילות לבקוע, לשמחתו של האב, ומולידות ארבעה ברווזונים קטנים. אבל אז, בוקעת ביצה חמישית, וחושפת ברווזון לבן שאינו תואם, והאב מתווכח עם האם על כך. (משתמע שהאב מאשים את האם בניהול רומן עם ברבור אחר) הברווזון המכוער מנסה להצטרף למשפחת הברווזים, אך הם מפנים לו עורף. אז הברווזון מנסה להצטרף למשפחת ציפורים ואפילו מנסה להתיידד עם פתיל ציד ברווז, אבל כולם דוחים אותו. הברווזון מרחם על עצמו ובוכה עד שאם ברבור והברווזונים שלה מתקרבים אליו. הוא מצטרף למשפחה הזו וכולם מקבלים אותו. הברווזה האם והברווזונים שלה מופתעים לגלות שהוא מצא את משפחתו האמיתית ונפרדים ממנו לשלום.

## עיבוד [[קומיקס]]
רצועת הקומיקס של סימפוניות טיפשיות ביום ראשון הרצה עיבוד בן חודש ל"הברווזון המכוער" מ-26 במרץ ל-16 באפריל 1939.

## ביקורת
הסרט היומי כתב: "אגדתו של הנס כריסטיאן אנדרסן שתורגמה לשפה מצוירת גורמת לתענוג באוזן ובעין... למרות שהסיפור נוגע רק לאנשים בעלי נוצות, סרטו הקצר של דיסני מתמזג עם תחושה אמיתית ופאתוס.

## מדיה ביתית
הסרט הקצר הופץ ב-4 בדצמבר 2001 באוצרות וולט דיסני: סימפוניות טיפשיות – הסרטים המוזיקליים המונפשים ההיסטוריים. הוא הופץ בגרסת DVD בארצות הברית, גרמניה, צרפת, איטליה, שוודיה ובריטניה. הוא גם זמין בדיסני+ עם כותרות משוחזרות של סימפוניות טיפשיות.

## קישורים חיצוניים

קטגוריה:דיסני: סרטי הנפשה
קטגוריה:סרטים קצרים של דיסני
קטגוריה:זוכי אוסקר: הסרט המונפש הקצר הטוב
קטגוריה:סרטי 1939
קטגוריה:סרטי הנפשה מוזיקליים
קטגוריה:סרטי רימייק של דיסני
קטגוריה:סרטים אמריקאיים
קטגוריה:סרטים באנגלית
קטגוריה:סרטים לכל המשפחה
קטגוריה:סימפוניות טיפשיות
קטגוריה:סרטים על ברווזים
קטגוריה:יצירות עיבוד למעשיות הנס כריסטיאן אנדרסן
יורגן לינג

**יורגן לינג** (בדנית: **Jørgen Lyng**; נולד ב-7 במרץ 1934) הוא גנרל דני בדימוס אשר שימש כראש ההגנה (מקביל לרמטכ"ל) של צבא דנמרק בין השנים 1989–1996.

## ביוגרפיה
לינג שרת בקורפוס היגרים של צבא דנמרק, ועבר אימונים מיוחדים בבריטניה, גרמניה וארצות הברית. לתפקיד ראש ההגנה (מקביל לרמטכ"ל) הוא מונה ב-31 באוקטובר 1989. תקופת כהונתו בתפקיד התאפיינה בפעילות אגרסיבית של הצבא הדני במגוון יעדים ברחבי העולם. ב-1990 הוא שלח את הסיירת HDMS Olfert Fischer להשתתף במלחמת המפרץ. בהמשך שלח כוחות קרקעיים של הצבא הדני להשתתף במלחמת בוסניה (מבצע בולבנק). ב-1994 הוא הורה להקים את הבריגדה הבינלאומית הדנית שנועדה להוות עתודה מיוחדת של הצבא הדני לפעילות ברחבי העולם. הוא פרש מתפקידו ב-31 במרץ 1996.

## קישורים חיצוניים

* יורגן לינג באתר gravsted.dk

קטגוריה:ראש ההגנה (דנמרק)
קטגוריה:דנים שנולדו ב-1934
ישיבת אש התלמוד

**ישיבת אש התלמוד** היא ישיבה גדולה בשכונת גבעת שאול שבירושלים, המשתייכת לזרם החרדי-ספרדי, בראשה עומדים הרב יוסף לסרי והרב אריאל וילנסקי
ובנשיאותה הרב משה צור. נכון לשנת ה'תש"פ לומדים בישיבה כ-400 בחורים, והיא נחשבת לישיבה מבוקשת בעולם התורה הספרדי.

## היסטוריה
הישיבה הוקמה בשנת ה'תשע"ג על ידי הרב יוסף לסרי, ששימש לפני כן כראש הישיבה לצעירים זיכרון אליעזר, ועל ידי הרב משה צור – ראש מוסדות תורת משה, אשר מחזיק בבעלות על הישיבה. לצד הרב לסרי מכהן כראש ישיבה הרב אריאל וילנסקי, חתנו של הרב ברוך מרדכי אזרחי, אשר שימש לפני כן כר"מ בישיבה עטרת ישראל.

בשנת ה'תשע"ח עברה הישיבה למבנה שכור ברחוב בית הדפוס, בשכונת גבעת שאול שבירושלים.

### צביון הישיבה
סגנון הלימוד בה הוא כדרך ישיבות ליטא. רבים מרבני הישיבה הם בוגרי ישיבת חברון, ובישיבה מונהגת גישת גדלות האדם על בסיס תורתו של הסבא מסלבודקא.

## צוות רבני הישיבה

* הרב משה צור  נשיא הישיבה
* הרב יוסף לסרי - ראש ישיבה
* הרב אריאל וילנסקי - ראש ישיבה
* הרב פנחס איפרגן - משגיח
* הרב דוד אייכנשטיין ר"מ 
* הרב אברהם חליבה - ר"מ
* הרב יעקב חיים ויצמן - ראש קיבוץ

## קישורים חיצוניים

* סרטון תדמית על ישיבת אש התלמוד באתר יוטיוב

## הערות שוליים

אש התלמוד
אש התלמוד
אש התלמוד
פיליפה דה סילבה

**פיליפה דוארטה דה סילבה** (בפורטוגזית: **Filipe Duarte da Silva**; נולד ב-12 בספטמבר 1993), המוכר יותר בשם **פיליפה סילבה** (בפורטוגזית: **Filipe Silva**) הוא כדורגלן חופים ברזילאי המשחק בעמדת החלוץ בנבחרת ברזיל בכדורגל חופים.

## סטטיסטיקות

;לאומיים

;קבוצתיים

## תארים
[שמאל|300px|ממוזער|פיליפה זוכה לשמירה של אלון לוי מ[מכבי נתניה (כדורגל חופים)|מכבי נתניה בגמר הליגה הישראלית, 2019]]

### לאומיים
* גביע העולם בכדורגל חופים (1): 2017
* משחקי החוף העולמיים (1): 2019
* הגביע הביניבשתי (2): 2017, 2018
* מוקדמות גביע העולם בכדורגל חופים (דרום אמריקה) (2): 2017, 2019
* קופה אמריקה (1): 2018
* מונדיאליטו (2): 2016, 2017
* אליפות דרום אמריקה בכדורגל חופים (1): 2018

### קבוצתיים
* גביע אירופה לאלופות (1): 2019
* מונדיאליטו למועדונים (2): 2019, 2020
* אליפות ישראל (1): 2019
* אליפות פורטוגל (2): 2020, 2022
* הגביע הפורטוגלי (1): 2021
* הסופר קאפ הפורטוגלי (1): 2022

## קישורים חיצוניים
* הפרופיל של פיליפה סילבה באתר הרשמי של Beach Soccer Worldwide

## הערות שוליים

קטגוריה:כדורגלני חופים ברזילאים
קטגוריה:ברזילאים שנולדו ב-1993
מסוגלים

**מסוגלים** הוא מוסד טיפולי וחינוכי לילדים עם מוגבלות שכלית התפתחותית בתפקוד נמוך, הפועל בירושלים, באר שבע ובערים נוספות. במוסד מטופלים בקביעות מאות תלמידים על הרצף האוטיסטי.

## היסטוריה ופעילות
המוסד הוקם בשנת 2016 על ידי איש התקשורת אבי מימרן ובת זוגו מיכל, בשותפות עם ישראל רייסנר יו"ר עמותת שתילים, ונותן מענה למאות ילדים עם רמות שונות של אוטיזם, בדגש על תפקוד נמוך.

לאורך השנים שיתף הארגון פעולה עם ארגונים פרטיים וממשלתיים שונים למען זכויות האוטיסטים. בשנת 2017 פעל הארגון לתמיכה בחוק שהוצע על ידי יאיר לפיד למען האוטיסטים, וכתוצאה מכך חברי קואליציה נמנעו מהצבעה כנגד החוק והחוק עבר.

ארגון מסוגלים מפעיל בירושלים מלונית חינמית לילדים ונערים על הרצף האוטיסטי וכוללת פנימייה, חדר אוכל, מרכז צפייה ומשחקיה. במלונית מתארחים מדי שנה מאות ילדים ברמות תפקוד שונות לפרקי זמן קצרים וארוכים, כדי לאפשר לבני משפחתם לנהל חיי שגרה תקינים. המלונית פעילה החל משעות סיום הלימודים ועד לבוקר שלמחרת, ובימי חופש היא פעילה לאורך כל שעות היממה. רוב פעילות המלונית מתופעלת על ידי מתנדבי הארגון.

בנוסף הארגון עורך לאורך השנה נופשים למאות אימהות לילדים על הרצף האוטיסטי, וכן ימי עיון ולמידה ומפגשי תוכן וייעוץ חינוכי עם אנשי מקצוע.

בימי החופש הגדול ובמועדי השנה עורך הארגון נופשונים למאות ילדים ונערים על הרצף האוטיסטי, בהם הילדים נלקחים לפעילויות ואטרקציות ושנות, לצורך פינוי זמן למנוחה לבני משפחותיהם. בין היתר נערך נופשון בחגי פסח, סוכות חנוכה ובחופשת יולי-אוגוסט. בשנת 2020 קיים הארגון נופשון ליותר מ-400 ילדים.

בנוסף הארגון מפעיל מספר אנשי מקצוע וחשמלאים ושיפוצניקים אשר מתמחים בהתאמת בתים פרטיים ומוסדיים לאירוח ילדים על הרצף האוטיסטי ובעלי תפקוד נמוך, כגון הגבהת ומיגון שקעי חשמל, מנגנוני נעילת ברזים, דלתות, חלונות ועוד. כמו כן הארגון פועל מול גורמים ממשלתיים כדי לקדם הקמה של מנהלת ממשלתית לטיפול באנשים עם מוגבלות, שתרכז את צורכיהם בין משרדי הממשלה השונים.

## קישורים חיצוניים
* 
* 
* 
* 

## הערות שוליים

קטגוריה:ישראל: עמותות
אנסזיזאורוס

**אנסזיזאורוס** (שם מדעי: *Anasazisaurus*; משמעות שמו: "לטאת אנסאזי") הוא סוג של דינוזאור ממשפחת ההדרוזאוריים שהתקיים במשך הקרטיקון שלפני 74 מיליון שנה מזמננו באמריקה הצפונית. הדינוזאור התגלה בתצורות קירטלנד  שבניו מקסיקו והוא נחשב בעבר למין של קריטוזאורוס, עד שהופרד לסוג עצמאי ב-1993 בידי החוקרים אדריאן האנט (Adrian Hunt) וספנסר ג. לוקאס (Spencer G. Lucas), אשר קראו לו לכבוד המבנים שדמו למגורי הצוקים של השבטים האינדיאנים המקומיים. הסוג הכיל מין בודד – *Anasazisaurus horneri*, שנקרא לכבוד החוקר ג'ק הורנר. מין נוסף שנחשב במקור לקריטוזאורוס – *Anasazisaurus navajovius* בוטל.

הדרוזאור זה ידוע רק משרידים חלקיים של הגולגולת וחלקי הלסת. גודל הגולגולת הגיע לאורך 90 ס"מ והערכה של החוקר גרגורי ס. פאול הביא לאורך של 7.5 מטרים ולמשקל של עד 2,500 ק"ג. הוא היה אוכל צמחים שנע על ארבע או על 2 רגליים וניזון מצמחייה קרקעית שאותה ליחך בשיניו האחוריות שלאורך הלחיים. היה לו חלל אף קצר יחסית שאולי שימש להרעה או לתהודה.

## קישורים חיצוניים

קטגוריה:זאורולופיים
קטגוריה:דינוזאורים שחיו בקרטיקון עליון באמריקה הצפונית
צפרדע האחו

**צפרדע האחו** (שם מדעי: *Lithobates pipiens*) היא מין של צפרדע ממשפחת הצפרדעיים החיה באמריקה הצפונית ושייכת לסוג ליטובטס. הצפרדע היא הדו-חיים הלאומי של ורמונט ומינסוטה.

## תיאור
צפרדע זו מגיעה לאורך ממוצע של 11 ס"מ, גדולה יחסית למשפחתה והיא בעלת עור לח בצבע ירוק בהיר עד חום ולבן מלמטה כשצידי הגוף, הגב והפנים עד העיניים אפורים-ורודים. הראשן בעל גוונים חומים כהים עד שחור ובעלי כתמים בהירים מלמטה.

תפוצת הצפרדע משתרעת בצפון ממפרץ הדסון וימת העבדים הגדולה שבקנדה ובארצות הברית מדרימים עד לניו מקסיקו וקנטקי. אוכלוסייה של הצפרדע מצויה גם בפנמה אך היא מבודדת משאר האוכלוסיות. אוכלוסיות אחרות של הצפרדע נפגעו במספר אזורים וחלה ירידה הדרגתית בתפוצתם, בין השאר עקב זיהומים וייבוש ביצות.

הצפרדע שוכנת עד לגובה 3,000 מטר מעל פני הים במקווי מים עומדים כמו בריכות, ביצות ובנחלים בגדות יערות ולעיתים נמצאת גם בפארקים עירוניים. הצפרדע שוכנת סמוך למים הרדודים העשירים בצמחייה ובהם מטילה את ביציה, לעיתים מעל 6,500 ביצים.

הצפרדעים הבוגרות טורפות בעיקר של חרקים ושאר פרוקי רגליים אך הפרטים הגדולים יכולים לטרוף גם צפרדעים אחרות, ציפורים ואף נחשי בירית קטנים ובתקרית אחת נתפסה צפרדע שצדה עטלף. בתורה הצפרדע נטרפת בידי עופות מים, נחשים, דביבונים ובידי צפרדעים אחרות והם אף נאכלות בידי אנשים.

## קישורים חיצוניים

קטגוריה:בעלי חיים שתוארו ב-1782
קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:צפרדעיים
קטגוריה:ארצות הברית: דו-חיים
רשות האסדרה

**רשות האסדרה** (רשות הרגולציה) היא רשות ממשלתית שהוקמה בינואר 2023 מכוח חוק עקרונות האסדרה, התשפ"ב-2021, שאושר בכנסת ב-4 בנובמבר 2021. ראש הרשות הוא יואל בריס. 

תפקידי רשות האסדרה לפי החוק: 
:# לייעץ לממשלה בענייני מדיניות אסדרה, ובכלל זה בעניינים הנוגעים לעיצוב מערך האסדרה ופיתוחו, עריכת מחקרים ופיתוח שיטת העבודה של הממשלה בעניינים אלה;
:# לתת ייעוץ שוטף למאסדרים, ללוות ולהדריך מאסדרים וכן תקיים הכשרות, והכול בעניין תהליכי קביעת אסדרה או טיוב אסדרה קיימת ובעניין יישום אסדרה כאמור;
:# לקדם תהליכי תכנון בתחום האסדרה, לסייע בהנגשת אסדרה לציבור, לקדם תיאום ושיתוף פעולה בין מאסדרים ולסייע ביישוב מחלוקות בין מאסדרים;
:# לייעץ למאסדרים לעניין האיכות של תהליכי הערכת השפעות אסדרה שביצעו, לאחר שביצעה בקרה;
:# לבצע בחינה, מדידה והערכה של אסדרה קיימת שקבעו מאסדרים, ולהעביר את ממצאי הבחינה לרבות המלצות עקרוניות בעניינה.

החוק קובע שלרשות תהיה מליאה ובה שבעה חברים:
:(1) יושב ראש מליאת הרשות, שתמנה הממשלה לפי הצעת ראש הממשלה, שתינתן לאחר התייעצות עם שר האוצר ושר המשפטים. אדם זה ישמש גם כמנכ"ל הרשות. 
:(2) מנכ"ל משרד ראש הממשלה או עובד משרד ראש הממשלה בעל מומחיות בתחום האסדרה שימנה המנכ"ל.
:(3) הממונה על התקציבים במשרד האוצר או עובד משרד האוצר שימנה הממונה.
:(4) משנה ליועץ המשפטי לממשלה שימנה היועץ המשפטי לממשלה או עובד משרד המשפטים שימנה המשנה ליועץ המשפטי לממשלה.
:(5) נציג מקרב הציבור שהוא בעל תואר אקדמי ממוסד מוכר כמשמעותו בחוק המועצה להשכלה גבוהה, בתחומי עיסוקה של הרשות ומומחיות בתחום האסדרה, שימנה שר האוצר.
:(6) נציג מקרב הציבור שהוא בעל תואר אקדמי ממוסד מוכר, בתחומי עיסוקה של הרשות ומומחיות בתחום האסדרה שאינה מומחיות בתחום של אחד ממשרדי הממשלה המנויים בפסקאות (2) עד (4), שימנה שר המשפטים.
:(7) נציג מקרב הציבור שהוא בעל תואר אקדמי ממוסד מוכר, בתחומי עיסוקה של הרשות וניסיון של חמש שנים לפחות כמאסדר, שימנה שר ממשרד שאינו משרד ממשלתי המנוי בפסקאות (2) עד (4), שתקבע הממשלה מבין אלה: השר להגנת הסביבה, שר הבריאות, השר לביטחון הפנים, שר החקלאות ופיתוח הכפר והשר האחראי על זרוע העבודה.

 קובע כי מאסדר המבקש להציע או לקבוע אסדרה, שנדרש לשם קביעתה, לפי החלטות הממשלה, ביצוע תהליך הערכת השפעות אסדרה, יפנה לרשות לשם התייעצות עימה בעניין התהליך האמור שביצע, בצירוף הדו"ח שערך לגבי התהליך, והרשות תיתן חוות דעת על תהליך זה.

הרשות תציג תוכנית לטיוב אסדרה קיימת.

הרשות תקים מאגר אסדרה אחוד, שבו יפורסמו הוראות האסדרה של כל המאסדרים.  קבע שהמאגר יחל לפעול ב-1 ביוני 2022, אך הסמיך את ראש הממשלה לדחות מועד זה בשתי תקופות נוספות שלא יעלו על שישה חודשים כל אחת. ראש הממשלה, נפתלי בנט, ניצל סמכותו זו, ודחה את הקמת המאגר בחצי שנה, ל-1 בדצמבר 2022.

## קישורים חיצוניים
* 

* הנחיות לעניין אופן ההתייעצות עם רשות האסדרה, באתר "נבו"

## הערות שוליים

קטגוריה:ישראל: רשויות פיקוח
קטגוריה:ישראל: אסדרה
קטגוריה:ממשלת ישראל ה-36
גבריאל אדלר

**הרב גבריאל הכהן אדלר** (תקמ"ט-תר"כ; 1788-1859) היה אב בית דין בערים מירינגן (Mühringen) שבגרמניה, ואוברדורף (Oberdorf) שבשווייץ.

## ביוגרפיה
נולד בגרמניה לרב מרדכי הכהן אדלר אב בית דין של מדינת הנובר. אחיו הוא הרב נתן אדלר, רבה של אנגליה.

הרב גבריאל הוציא לאור את הספר "לשון זהב" - חידושי דודו הרב דוד טבלי הכהן שיף, שהיה אב בית הדין בלונדון ורבה של אנגליה, ובסופו הוסיף קונטרס "כנפי נשרים" הכולל את חידושי אביו הרב מרדכי.

כתב מאמרים רבים בכתב-העת התורני-גרמני שומר ציון הנאמן שהוציא לאור הרב יעקב אטלינגר, בעל ערוך לנר.

## משפחתו
* אביו, הרב מרדכי הכהן אדלר, היה אב בית הדין של הנובר.
* אחיו, הרב נתן הכהן אדלר, היה רבה הראשי של האימפריה הבריטית ובעל "נתינה לגר".
* אחיו, הרב בער הכהן אדלר, היה דיין בפרנקפורט.
## קישורים חיצוניים
* 

קטגוריה:אנשי חינוך יהודים שווייצרים
קטגוריה:רבנים שווייצרים